rejauldu/bengali-wikipedia huggingface dataset:
মোতাহার হোসেন (জন্ম ১৯ ডিসেম্বর ১৯৪৮) বাংলাদেশী রাজনীতিবিদ এবং লালমনিরহাট-১ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  জন্ম ও শিক্ষাজীবন মো. মোতাহার হোসেন ১৯ ডিসেম্বর ১৯৪৮ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) লালমনিরহাট জেলার, হাতিবান্ধা উপজেলার বড়খাতা গ্রামে জন্মগ্রহণ করেন। তিনি স্নাতক ডিগ্রি অর্জন করেছেন।  কর্মজীবন পেশায় শিক্ষক ও রাজনীতিবিদ মো. মোতাহার হোসেন মুক্তিযোদ্ধা ছিলেন।  রাজনৈতিক জীবন মোতাহার হোসেন বাংলাদেশ আওয়ামী লীগের রাজনীতিবিদ। তিনি বাংলাদেশ আওয়ামী লীগের হয়ে ২০০১, ২০০৮, ২০১৪, ২০১৮ ও ২০২৪ সালের নির্বাচনে লালমনিরহাট-১ আসন থেকে নির্বাচিত সাবেক সংসদ সদস্য। মোতাহার হোসেন দুই মেয়াদে হাতীবান্ধা উপজেলা পরিষদের  চেয়ারম্যান ছিলেন।  ৫ আগস্ট ২০২৪ সালে অসহযোগ আন্দোলনের মুখে, তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:লালমনিরহাট জেলার রাজনীতিবিদ বিষয়শ্রেণী:শেখ হাসিনার দ্বিতীয় মন্ত্রিসভার সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:লালমনিরহাট জেলার ব্যক্তি
অ্যান্থনী লয়েড হিল (; জন্ম: ২৬ জুন, ১৯৫১) নিউজিল্যান্ডের অকল্যান্ডে জন্মগ্রহণকারী আন্তর্জাতিক ক্রিকেট আম্পায়ার। সচরাচর তিনি টনি হিল নামেই বৈশ্বিকভাবে পরিচিত হয়ে আসছেন। বর্তমানে তিনি আইসিসি’র সেরা আম্পায়ার তালিকার একজন সদস্য। ২০০৯ সালে আইসিসি'র সেরা আম্পায়ার তালিকায় মনোনীত হন। আন্তর্জাতিক ক্রিকেট কাউন্সিলের আন্তর্জাতিক প্যানেলে থাকা অবস্থায় ২০০৬ সালে জোহানেসবার্গে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যকার টেস্ট ক্রিকেট খেলায় নিরপেক্ষ আম্পায়ার হিসেবে এলিট প্যানেলকে সহায়তা করেন।   আম্পায়ার  মার্চ, ১৯৯৮ সালে প্রথমবারের মতো নিউজিল্যান্ড বনাম জিম্বাবুয়ের মধ্যেকার একদিনের আন্তর্জাতিক ক্রিকেট খেলায় আম্পায়ার হিসেবে অভিষিক্ত হন টনি হিল। ডিসেম্বর, ২০০১ সালে নিউজিল্যান্ড বনাম বাংলাদেশের মধ্যকার টেস্ট ক্রিকেটে অভিষেক ঘটান টনি।  ২০০৭ সালে অনুষ্ঠিত বিশ্বকাপ ক্রিকেটে সেন্ট কিটসে গ্রুপ এ'র তিনটি খেলায় আম্পায়ারিং করেন।   তথ্যসূত্র    আরও দেখুন   আইসিসি’র সেরা আম্পায়ার তালিকা  ২০১১ ক্রিকেট বিশ্বকাপ  তৃতীয় আম্পায়ার  আম্পায়ার   বহিঃসংযোগ   Cricinfo Profile  List of Tony Hill's Test Matches  List of Tony Hill's ODI's  List of Tony Hill's Twenty20's  The Emirates International Panel of ICC Umpires  বিষয়শ্রেণী:অকল্যান্ড থেকে আগত ক্রিকেটার বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেট আম্পায়ার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট আম্পায়ার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেট আম্পায়ার
আনসারু বাইতিল মাকদিস (ABM) ছিল মিশরে সক্রিয় একটি জিহাদি গোষ্ঠী। এটি ২০১১ থেকে ২০১৪ সাল পর্যন্ত আল-কায়েদার সাথে সংযুক্ত ছিল। গোষ্ঠীটি সিনাই উপদ্বীপে সক্রিয় ছিল এবং ইসরায়েলে মুষ্টিমেয় আক্রমণ পরিচালনা করেছিল। ২০১৩ সালের মাঝামাঝি এটি মিশরীয় নিরাপত্তা বাহিনীর উপর আক্রমণ শুরু করে এবং ২০১৪ সালের নভেম্বরে ইসলামিক স্টেট অফ ইরাক অ্যান্ড দ্য লেভান্টের প্রতি আনুগত্যের প্রতিশ্রুতি দেয়। এরপর এটি আল কায়েদা থেকে বিচ্ছিন্ন হয়ে আইএসের একটি শাখায় পরিণত হয় এবং নিজেদের নাম পরিবর্তন করে আইএস সিনাই প্রদেশ রাখে।   তথ্যসূত্র   বিষয়শ্রেণী:আল-কায়েদার সাথে সংশ্লিষ্ট দল বিষয়শ্রেণী:মিশরের জিহাদি দল বিষয়শ্রেণী:মিশর কর্তৃক সন্ত্রাসী হিসাবে চিহ্নিত সংগঠন বিষয়শ্রেণী:সংযুক্ত আরব আমিরাত কর্তৃক সন্ত্রাসী হিসাবে চিহ্নিত সংগঠন বিষয়শ্রেণী:যুক্তরাজ্য কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:আফ্রিকা ভিত্তিক সন্ত্রাসী হিসাবে চিহ্নিত সংগঠন বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন বিষয়শ্রেণী:২০১১-এ প্রতিষ্ঠিত সংগঠন
আয়ুথায়া (, ), আনুষ্ঠানিকভাবে থেস্টাবান মুয়াং আয়োথায়া (), ফ্রা নাখোন সি আয়ুথায়া প্রদেশের ফ্রা নখোন সি আয়ুথায়া জেলার একটি শহর। এটি একটি শহর (থেতসাবন মুয়াং ) যা টাম্বুনস ফাই লিং, হেনত্রা এবং খ্লং সুয়ান ফ্লুর কিছু অংশ জুড়ে রয়েছে।    তথ্যসূত্র   বিষয়শ্রেণী:থাইল্যান্ডের শহর ও নগর বিষয়শ্রেণী:ফ্রা নাখোন সি আয়ুথায়া প্রদেশের জনবহুল স্থান
হারুন অর রশিদ খান (১ নভেম্বর ১৯৩৪-৫ নভেম্বর ২০০৩) জাতীয় পার্টির রাজনীতিবিদ ও চাঁদপুর-৩ আসনের সাবেক সংসদ সদস্য।   জন্ম ও প্রাথমিক জীবন  হারুন অর রশিদ খান ১ নভেম্বর ১৯৩৪ সালে চাঁদপুর সদর উপজেলার তৎকালীন আশিকাটি ইউনিয়নের সফরমালীর গ্রামে জন্মগ্রহণ করেন। তার পিতার নাম মোঃ সেকান্তর খান এবং মাতার নাম জরিনা খাতুন। তিনি ব্যবসায়ী ছিলেন।   রাজনৈতিক ও কর্মজীবন  হারুন অর রশিদ খান ১৯৫২ সালে ছাত্রজীবনে চাঁদপুর জেলা ছাত্রলীগের সহসভাপতি ছিলেন। ভাষা আন্দোলনেও তার সক্রিয় ভূমিকা ছিল। তিনি ১৯৮২ থেকে ১৯৮৮ সাল পর্যন্ত বাংলাদেশ লঞ্চ মালিক সমিতির সভাপতি, ফেডারেশন অব বাংলাদেশ চেম্বারস অব কমার্স এন্ড ইন্ডাস্ট্রিজ ঢাকার সদস্য, ১৯৭০-১৯৮৬ সাল পর্যন্ত হাজী মহসিন জনকল্যাণ সমিতির সভাপতি, ১৯৭৮-১৯৮৮ সাল পর্যন্ত ঢাকাস্থ চাঁদপুর জেলা সমিতির সহসভাপতি ও উপদেষ্টা ছিলেন।  ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি চাঁদপুর-৩ আসন থেকে সংসদ সদস্য নির্বাচন হন। তিনি বিভিন্ন সময় জাতীয় পার্টির চাঁদপুরের বিভিন্ন পদে দায়িত্ব পালন করেন।   মৃত্যু  হারুন অর রশিদ খান ৫ নভেম্বর ২০০৩ সালে ব্রঙ্কাইটিজ ও ডায়াবেটিক রোগে আক্রান্ত হয়ে ঢাকার ইন্দিরা রোডের বাসভবনে মৃত্যুবরণ করেন।   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:২০০৩-এ মৃত্যু বিষয়শ্রেণী:চাঁদপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য
25px|alt=Information icon Hello, I'm [[User:{{safesubst:REVISIONUSER}}|{{safesubst:REVISIONUSER}}]]Example. I wanted to let you know that one or more of your recent contributions{{safesubst:#if:| to :}} have been [}} disallowed by an edit filter] as they did not appear constructive. If you only meant to make test edits, please use {{safesubst:sandbox link}} for that. If you think I made a mistake, or if you have any questions, you may leave a message on my talk page. If you believe the edit filter disallowance was a false positive, please report it here. Feel free to ask for assistance at the Teahouse whenever you like. Thank you.
হচ্ছেন জাপানী প্রতিষেধকবিজ্ঞানী, তিনি সর্বাধিক পরিচিত প্রোগ্রাম করা কোষ মৃত্যু প্রোটিন ১ (পিডি-১) শনাক্তকরণের জন্য। তিনি সাইটোকিন্স: আইএল-৪ ও আইএল-৫ এর আণবিক শনাক্তকরণের জন্য প্রখ্যাত। ক্লাস সুইচ রিকম্বিনেশন ও সোমাটিক হাইপারমিউটেশনের জন্য প্রয়োজনীয় এক্টিভেশন-ইন্ডিউজড সাইটিডিন ডিমিনিজ আবিষ্কারের জন্য প্রখ্যাত।  তিনি ২০০১ এ যুক্তরাষ্ট্রের ন্যাশনাল একাডেমী অব সায়েন্সের বিদেশী সদস্য, ২০০৩ সালে জার্মান একাডেমী অব ন্যাচারাল সায়েন্টিস্টের লিওপলডিনার সদস্য এবং জাপান একাডেমী (২০০৫) এর সদস্য নির্বাচিত হন।  ২০১৮ সালে তিনি জ্যামস পি অ্যালিসনের সাথে যুগ্মভাবে চিকিৎশাস্ত্রে নোবেল অর্জন করেন। তিনি এবং এলিসন একত্রে ২০১৪ সালে একইকারণে জৈবঔষধি মুলক বিজ্ঞানে ট্যাঙ পুরস্কার অর্জন করেছিলেন।   জীবনী  তানসুকু হনজো কিয়োটো বিশ্ববিদ্যালয়ের মেডিসিন থেকে এমডি করেন। ১৯৭৫ সালে একই বিশ্ববিদ্যালয় থেকে মেডিক্যাল রসায়ন তগেকে পিএইচডি করেন। তার উপদেষ্টা ছিলেন ইয়াসুতোমী নিশিজুকা ও ওসামু হায়াইশি।"   ১৯৭১ থেকে ১৯৭৪ পর্যন্ত তিনি ওয়াশিংটনের কার্নেগী ইন্সটিউশনে, ন্যাশনাল ইন্সটিউট অব চাইল্ড হেলথ এবং ন্যাশনাল ইন্সটিউট অব হেলথ হিউম্যান ডেভেলপম্যান্টে ভিসিটিং ফেলো ছিলেন। যুক্তরাষ্ট্রে পড়াশুনার পর টোকিও বিশ্ববিদ্যালয়ে ১৯৭৪ থেকে ১৯৭৯ পর্যন্ত চিকিৎসা বিদ্যা বিভাগের সহযোগী অধ্যক্ষ ছিলেন এবং ১৯৭৯ থেকে ১৯৮৪ অবধি অসাকা বিশ্ববিদ্যালয়ে জিনপ্রকৌশল বিভাগের অধ্যক্ষ ও প্রধান ছিলেন।  ১৯৮৪ থেকে তিনি কিয়োটো বিশ্ববিদ্যালয়ের ফ্যাকাল্টি মেম্বার হিসেবে আছেন।   অর্জন  thumb|200px|সম্রাট আখিহিতো থেকে ৩ নভেম্বর ২০১৩ শুনছি আইওয়াসাক, কেন তাকাকুরা, শিইকাকু তাগারী, সুসুমু নাকানিশি এবং হনজো অর্ডার অব কালচার পুরস্কার পান। এরপরে তারা ইমপেরিয়াল প্যালেসে শিনজো আবের সাথে ইস্ট গার্ডেনে একসাথে আলোকচিত্রে বন্দী হন হনজো তার জীবনে অনেক সম্মাননা এবং পুরস্কার প্রাপ্ত করেন। ২০১৬ তে তিনি "এন্টিবডির পৃথকীকরণ ফাংশনের আবিষ্কার, প্রতিষেধক অনু ও পিডি-১ এর ক্লিনিক্যাল প্রয়োগ আবিষ্কারের" কারণে বেসিক বিজ্ঞানে কিয়োটো পুরস্কার পান।  অন্যান্য বড় পুরস্কার এর তালিকা: ১৯৭৮ – তরুন বিজ্ঞানী পুরস্কার, জাপানীজ জৈব রাসায়নিক সমাজ ১৯৮১ – নগুচি এওয়ার্ড মেমরিয়াল পুরস্কার ১৯৮১ – আসাহি পুরস্কার ১৯৮৪ – কিহারা পুরস্কার, ১৯৮৪ – অসাকা সায়েন্স পুরস্কার ১৯৮৮ – তাকেদা মেডিক্যাল পুরস্কার ১৯৯২ – বেহেরিং কিতাসাও পুরস্কার ১৯৯৩ – উহেরা পুরস্কার ১৯৯৬ – ইমপেরিয়াল প্রাইজ অব দ্য জাপান একাডেমি ২০০০ – পার্সন অব কালচারাল মেরিট ২০১২ – রবার্ট কোচ পুরস্কার ২০১৩ – অর্ডার অব কালচার ২০১৪ – যুগ্নভাবে জেমস পি. এলিসনের সাথে জৈব ঔষুধ বিজ্ঞানে ট্যাং পুরস্কার  ২০১৪ – উইলিয়াম বি. কলি পুরস্কার ২০১৫ – রিচার্ড ভার্স স্মলি, স্মারক পুরস্কার ২০১৬ – কিয়ো মেডিক্যাল বিজ্ঞান পুরস্কার ২০১৬ – ফুদান-ঝংজি বিজ্ঞান পুরস্কার ২০১৬ – থমসন রয়টার্স সাইটেশন বিজয়ী  ২০১৭– ওয়ারেন আলপার্ট ফাউন্ডেশন পুরস্কার ২০১৮ – জেমস পি. অ্যালিসনের সাথে যুগ্মভাবে চিকিৎসাশাস্ত্রে নোবেল পুরস্কার পান।   তথ্যসূত্র    বহিঃসংযোগ   Tasuku Honjo Lab, Kyoto University Graduate School of Medicine  Profile: Tasuku Honjo, Kyoto University Institute for Advanced Study  বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি বায়োকেমিস্ট বিষয়শ্রেণী:জাপানি রোগপ্রতিরোধ বিশেষজ্ঞ বিষয়শ্রেণী:টোকিও বিশ্ববিদ্যালয়ের শিক্ষক বিষয়শ্রেণী:ওসাকা বিশ্ববিদ্যালয়ের শিক্ষক বিষয়শ্রেণী:কিয়োটো বিশ্ববিদ্যালয়ের শিক্ষক বিষয়শ্রেণী:কিয়োতো বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:জাপানি নোবেল বিজয়ী বিষয়শ্রেণী:টোকিও বিশ্ববিদ্যালয় অনুষদ
ত্রিপুর উপনিষদ (সংস্কৃত: त्रिपुरा उपनिषद्) হল মধ্যযুগীয় হিন্দুধর্মের একটি ক্ষুদ্র উপনিষদ। সংস্কৃত ভাষায় রচিত, পাঠটিকে শাক্ত উপনিষদ হিসাবে শ্রেণীবদ্ধ করা হয়েছে এবং ঋগ্বেদের সাথে সংযুক্ত করা হয়েছে। এটি উপনিষদ হিসেবে, বেদান্ত সাহিত্য সংগ্রহের অংশ যা হিন্দুধর্মের দার্শনিক ধারণাগুলি উপস্থাপন করে।Max Muller, The Upanishads, Part 1, Oxford University Press, page LXXXVI footnote 1, 22, verse 13.4  ত্রিপুর উপনিষদ দেবী ত্রিপুরসুন্দরীকে মহাবিশ্বের পরম শক্তি হিসেবে স্থান দেয়। তাকে ব্রহ্মা, বিষ্ণু ও শিবের ঊর্ধ্বে পরম চেতনা হিসেবে বর্ণনা করা হয়েছে।  পাঠ্যটি শাক্ত ঐতিহ্যের গুরুত্বপূর্ণ পাঠ্য এবং এটির ত্রিপুর (আক্ষরিক অর্থে "তিনটি শহর") তত্ত্বের জন্য উল্লেখযোগ্য যা কর্ম, উপাসনা এবং জ্ঞানের তিনটি রাস্তার প্রতীক।  ডগলাস ব্রুকস বলেছেন যে পাঠ্যটি ঐতিহাসিকভাবে উল্লেখযোগ্য কারণ "শাক্ত তন্ত্রবাদের ভূমিকার যতটা আমরা খুঁজে পাই", শাক্ত তন্ত্র ঐতিহ্যের প্রায় প্রতিটি গুরুত্বপূর্ণ বিষয়ের ১৬টি শ্লোকে বিস্তৃত। পাঠ্যটি শ্রীবিদ্যা যন্ত্রকে ধ্যানের উপায় হিসেবে উপস্থাপন করে। পাঠ্যটি শক্তি তন্ত্র ঐতিহ্যকে বৈদিক বৈশিষ্ট্য হিসেবে যুক্ত করে, তবে এই সংযোগটি পণ্ডিতদের দ্বারা প্রতিদ্বন্দ্বিতা করা হয়েছে।Hugh Urban (1997), Elitism and Esotericism: Strategies of Secrecy and Power in South Indian Tantra and French Freemasonry, Journal: Numen, Volume 44, Issue 1, pages 1 – 38  এই পাঠ্যের দার্শনিক প্রাঙ্গনে যেমন অনেক শাক্ত উপনিষদ রয়েছে, জুন ম্যাকড্যানিয়েল বলেছেন, হিন্দু দর্শনের সাংখ্য ও অদ্বৈত বেদান্ত  দর্শনের সমন্বয়বাদ, যাকে শাক্তাদ্বৈতবাদ (আক্ষরিক অর্থে, অদ্বৈতবাদী শক্তির পথ) বলা হয়। আরও দেখুন  অথর্বশীরস উপনিষদ  মহাশক্তি  দেবী উপনিষদ  মহানারায়ণ উপনিষদ  তথ্যসূত্র  গ্রন্থপঞ্জি  বহিঃসংযোগ Elitism and Esotericism: Strategies of Secrecy and Power in South Indian Tantra and French Freemasonry, Hugh Urban (1997), Numen, Volume 44, Issue 1, pages 1 – 38 Transformations in the Art of Love: Kāmakalā Practices in Hindu Tantric and Kaula Traditions, David Gordon White (1998), History of Religions, Volume 38, Number 2, pages 172–198  Complete English Translation of the Tripura Upanishad by Swami Narasimhananda, Prabuddha Bharata, Volume 121, Number 1, January 2016, pages 1–8  বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌
বারবারা হার্শি (; জন্ম: বারবারা লিন হের্ৎস্টাইন, ৫ ফেব্রুয়ারি ১৯৪৮) হলেন একজন মার্কিন অভিনেত্রী। পঞ্চাশ বছরের অধিক সময়ের কর্মজীবনে তিনি পশ্চিমা ধারা, ভীতিপ্রদ ও হাস্যরসাত্মক-সহ বিভিন্ন ধারার টেলিভিশন ও চলচ্চিত্রে বিভিন্ন ধরনের চরিত্রে অভিনয় করেছেন। ১৯৬৫ সালে ১৭ বছর বয়সে তিনি অভিনয় জীবন শুরু করলেও তিনি ১৯৮০-এর দশকে এসে ব্যাপক খ্যাতি অর্জন করেন। সে সময়ে শিকাগো ট্রিবিউন তাকে "আমেরিকার চমৎকার অভিনেত্রীদের একজন" বলে উল্লেখ করে।  হার্শি আ কিলিং ইন আ স্মল টাউন (১৯৯০)-এ অভিনয় করে সীমিত ধারাবাহিক বা চলচ্চিত্রে সেরা অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কার অর্জন করেন। তিনি শাই পিপল (১৯৮৭) ও আ ওয়ার্ল্ড অ্যাপার্ট (১৯৮৮) চলচ্চিত্রে অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। এছাড়া দ্য লাস্ট টেম্পটেশন অব ক্রাইস্ট (১৯৮৮) চলচ্চিত্রে ম্যারি ম্যাগডেলেন ও দ্য পোর্ট্রেট অব আ লেডি (১৯৯৬) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে দুটি গোল্ডেন গ্লোব পুরস্কারের মনোনয়ন লাভ করেন এবং দ্বিতীয়োক্ত চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি উডি অ্যালেনের হ্যানা অ্যান্ড হার সিস্টার্স (১৯৮৬) ও ড্যারেন আরোনোফস্কির ব্ল্যাক সোয়ান (২০১০) চলচ্চিত্রে অভিনয় করে দুবার শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।  তার কর্মজীবনের শুরুতে তিনি হিপি হিসেবে খ্যাতি অর্জন করেন এবং তার ব্যক্তিগত জীবন ও অভিনয়ের লক্ষ্যের মধ্যে দ্বন্দ্বের সম্মুখীন হন। অভিনেতা ডেভিড ক্যারাডিনের সাথে তার ছয় বছরের সম্পর্ক থাকাকালীন তার কর্মজীবনে পড়তি দেখা যায়। ক্যারাডিনের সাথে তার এক সন্তানও রয়েছে। তিনি তার মঞ্চনাম পরিবর্তন করে "বারবারা সিগাল" রেখেও নিরীক্ষা করেন। এই সময়ে তার ব্যক্তিগত জীবন খুব বেশি প্রচারিত হয় এবং তা নিয়ে উপহাস করা হয়। ক্যারাডিনের সাথে তার সম্পর্কের বিচ্ছেদ ঘটার পূর্ব পর্যন্ত এবং তার মঞ্চনাম পুনরায় হার্শিতে পরিবর্তন করা পর্যন্ত তিনি অভিনয় জীবনে সুপ্রতিষ্ঠিত হতে পারেননি। ১৯৯০ সাল থেকে তিনি তার ব্যক্তিগত জীবন গোপন রাখতে শুরু করেন।  প্রারম্ভিক জীবন বারবারা লিন হের্ৎস্টাইন ১৯৪৮ সালের ৫ই ফেব্রুয়ারি ক্যালিফোর্নিয়ার লস অ্যাঞ্জেলেসের হলিউডে জন্মগ্রহণ করেন। তার পিতা আর্নল্ড নাথান হের্ৎস্টাইন একজন ঘোড়-দৌড় সম্পাদকীয় লেখক এবং মাতা মেলরোজ (কুমারী নাম: মুর)। তার পিতামহ ও পিতামহী হাঙ্গেরি ও রাশিয়া থেকে মার্কিন যুক্তরাষ্ট্রে অভিবাসিত ইহুদি। তার মা আর্কানসাসের বাসিন্দা এবং স্কটস-আইরিশ বংশোদ্ভূত প্রেসবাইটেরিয়ান।   তথ্যসূত্র  বহিঃসংযোগ         ভার্চুয়াল হিস্ট্রিতে বারবারা হার্শি  বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:হাঙ্গেরীয় ইহুদি বংশোদ্ভূত মার্কিন ব্যক্তি বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
হন্ধা বা সন্ধ্যা () (Cyperus articulatus)L., 1753 In: Sp. Pl. : 44 হচ্ছে উষ্ণমণ্ডলীয় ও উপউষ্ণমণ্ডলীয় আফ্রিকা, দক্ষিণ এশিয়া, উত্তর অস্ট্রেলিয়া, দক্ষিণ-পূর্ব মার্কিন যুক্তরাষ্ট্র, পশ্চিম ভারতীয় দ্বীপপুঞ্জ, এবং লাতিন আমেরিকার বিস্তৃত অঞ্চলে জন্মায়।Kew World Checklist of Selected Plant Families  বর্তমানে এটি প্রসাধনী শিল্পে এবং খাদ্যে সুগন্ধি হিসেবে ব্যবহার করা হচ্ছে। বাংলাদেশের বরিশালের দিকে হলুদ, বিয়ে, খতনা ও আকিকা অনুষ্ঠানে এর রাইজমের পেস্ট বেবহার করা হয়। এর সুগন্ধে সারা বাড়ি ভরে যায়। গায়ে হলুদ আর মাথায় মাখা হয় এই সন্ধ্যার বাটা পেস্ট। এটা শুধু সুগন্ধি ছড়ায় না, চুলের উকুন দূর হয়। গ্রামে এখন প্রয়োজনে এই উদ্ভিদ খুজেই পাওয়া যায় না। দিন দিন হারিয়ে যাচ্ছে এই ঔষধি উদ্ভিদ। নদীর তীর থেকে এনে যেখানে সব সময় পানি জমে থাকে এমন জায়গায় এগাছ লাগানো যায়। ছাদে বা ছিদ্রবিহীন টবেও লাগানো যায়।   তথ্যসূত্র   বহিঃসংযোগ USDA Plants Profile Flora of North America Catalogue of Life  বিষয়শ্রেণী:উত্তর আমেরিকার উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:কুইন্সল্যান্ডের উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:সুগন্ধি উপাদান বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:ভোজ্য উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ভ্যালেন্টিনা আন্দ্রেভনা আলেকসিভা (, ; জন্ম: ১১ আগস্ট ২০০৬) একজন রাশিয়ান মডেল এবং সৌন্দর্য প্রতিযোগিতার খেতাবধারী যিনি মিস রাশিয়া ২০২৪ মুকুট পরিয়েছিলেন। মিস রাশিয়া হিসেবে, আলেকসিভা মিস ইউনিভার্স ২০২৪-এ রাশিয়ার প্রতিনিধিত্ব করেছিলেন, যেখানে তিনি শীর্ষ ১২ জনের মধ্যে স্থান পেয়েছিলেন।  প্রাথমিক জীবন এবং শিক্ষা আলেকসিভা ১১ আগস্ট ২০০৬ সালে চেবোকসারি শহরে বাবা-মা আন্দ্রে আলেকসিভ এবং ওলগা আলেকসিভার ঘরে জন্মগ্রহণ করেন। তার মাও প্রতিযোগিতায় অংশগ্রহণ করেন এবং ২০২৩ সালে ভাইস-মিসেস চুভাশিয়া খেতাব অর্জন করেন। আলেকসিভার ইভান নামে একজন ছোট ভাইও রয়েছে। ছোটবেলা থেকেই, আলেকসিভা জীববিজ্ঞান এবং বাস্তুবিদ্যায় আগ্রহী ছিলেন এবং নিয়মিতভাবে স্কুলছাত্রীদের অল-রাশিয়ান অলিম্পিয়াডে অংশগ্রহণ করতেন। চেবোকসারির ৪৪ নম্বর লাইসিয়ামে পড়াশোনা করার পর, আলেকসিভা ৫ নম্বর জিমনেসিয়ামে স্থানান্তরিত হন কারণ তার পূর্ববর্তী স্কুলে রসায়ন বা জৈবপ্রযুক্তি বিষয়ে ক্লাস দেওয়া হত না। আলেকসিভা শেষ পর্যন্ত ২০২৪ সালে মাধ্যমিক বিদ্যালয় থেকে স্নাতক হন এবং ইউনিফাইড স্টেট পরীক্ষায় ২৮০ নম্বর পেয়ে স্বর্ণপদক লাভ করেন।  মাধ্যমিক শিক্ষা শেষ করার পর, আলেকসিভা মস্কো চলে আসেন রাশিয়ান ন্যাশনাল রিসার্চ মেডিকেল ইউনিভার্সিটিতে ভর্তির জন্য, জেনারেল মেডিসিন অধ্যয়নের জন্য।  তথ্যসূত্র  বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস রাশিয়া বিজয়ী বিষয়শ্রেণী:রুশ সুন্দরী প্রতিযোগিতার বিজয়ী বিষয়শ্রেণী:রুশ নারী মডেল
পা তুন (, ; জন্ম: ১৬ সেপ্টেম্বর ১৯৯৫) হলেন একজন চীনা পেশাদার ফুটবল খেলোয়াড়। তিনি বর্তমানে চীনের পেশাদার ফুটবল লিগের শীর্ষ স্তর চীনা সুপার লিগের ক্লাব থিয়েনচিন চিনমেন টাইগার এবং চীন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড়, ডান পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।  ২০১০–১১ মৌসুমে, চীনা ফুটবল ক্লাব বেইজিং কুওয়ানের যুব পর্যায়ের হয়ে খেলার মাধ্যমে তুন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, চীনা ক্লাব বেইজিং কুওয়ানের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমে করে ধারে মেইচৌ হাক্কা এবং থিয়েনচিন চিনমেন টাইগারের হয়ে খেলেছেন।  ২০১৭ সালে, তুন চীন অনূর্ধ্ব-২৩ দলের হয়ে চীনের বয়সভিত্তিক পর্যায়ে অভিষেক করেছিলেন।  প্রারম্ভিক জীবন পা তুন ১৯৯৫ সালের ১৬ই সেপ্টেম্বর তারিখে চীনের শানতুংয়ের ইয়েনথাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ          বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইয়েনথাইয়ের ব্যক্তি বিষয়শ্রেণী:ইয়েনথাইয়ের ক্রীড়াবিদ বিষয়শ্রেণী:শানতুংয়ের ফুটবলার বিষয়শ্রেণী:চীনা ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বেইজিং কুওয়ান ফুটবল ক্লাবের খেলোয়াড় বিষয়শ্রেণী:মেইচৌ হাক্কা ফুটবল ক্লাবের খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:চীন লিগ টু-এর খেলোয়াড় বিষয়শ্রেণী:চীন লিগ ওয়ানের খেলোয়াড় বিষয়শ্রেণী:চীনের আন্তর্জাতিক যুব ফুটবলার বিষয়শ্রেণী:থিয়েনচিন চিনমেন টাইগার ফুটবল ক্লাবের খেলোয়াড় বিষয়শ্রেণী:চীনের আন্তর্জাতিক ফুটবলার বিষয়শ্রেণী:২১শ শতাব্দীর চীনা ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড়
লুইস আরভিন (, ; জন্ম: ১০ নভেম্বর ১৯৯৫) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে কানাডার প্রতিনিধি হিসেবে প্রতিদ্বন্দ্বিতা করে থাকেন।  আরভিন কানাডার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।  প্রারম্ভিক জীবন লুইস আরভিন ১৯৯৫ সালের ১০ই নভেম্বর তারিখে কানাডার কুইবেকে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আরভিন কানাডার প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১০৩.৯৮ স্কোর নিয়ে বাছাইপর্বে সপ্তদশ স্থান অধিকার করে বাছাইপর্ব থেকেই বিদায় নিয়েছিলেন।  অন্যদিকে, তিনি মারিয়ঁ তেনাউ এবং মিহা ফঁতেনের সাথে কানাডীয় দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ৩২৬.৯৪ স্কোর অর্জন করে চূড়ান্ত পর্বের দ্বিতীয় ধাপের জন্য উত্তীর্ণ হয়েছিল। দ্বিতীয় ধাপে তারা ২৯০.৯৮ স্কোর অর্জন করে ব্রোঞ্জ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:অলিম্পিক ব্রোঞ্জপদক বিজয়ী কানাডীয় বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ বিষয়শ্রেণী:অলিম্পিক স্বর্ণপদক বিজয়ী স্পেনীয়
২০১৬ চাটমোহর গণধর্ষণ দ্বারা ২০১৬ সালের ২১ ডিসেম্বর বাংলাদেশের পাবনা জেলার চাটমোহরে সংঘটিত তিন নারীর গণধর্ষণের ঘটনাকে নির্দেশ করা হয়।   ঘটনা   ২০১৬ সালের ২১ ডিসেম্বর ঢাকার আশুলিয়া থেকে দুই পোশাককর্মী ও তাদের একজনের ১২ বছরের মেয়ে পাবনা জেলার চাটমোহরে পরিচিত এক লোকের বাড়িতে বেড়াতে আসেন। সন্ধ্যায় ওই লোকের অনুপস্থিতির সুযোগে অজ্ঞাত পরিচয় ১০/১২ জন যুবক অস্ত্রের মুখে ওই তিন নারীকে পাশের বিলে নিয়ে গিয়ে তিনজনকেই গণধর্ষণ করে। মধ্যরাতে তারা অসুস্থ অবস্থায় বাড়ি ফেরেন।   মামলা   ধর্ষণের শিকার তিনজনের একজন পরবর্তী দিন বিকালে অজ্ঞাত ধর্ষকদের বিরুদ্ধে থানায় একটি মামলা করেন।   আরো দেখুন    তথ্যসূত্র   বিষয়শ্রেণী:বাংলাদেশে ধর্ষণ বিষয়শ্রেণী:২০১৬-এ বাংলাদেশ
মোহাম্মদ আল-বাশির (; জন্ম ১৯৮৩) একজন সিরীয় প্রকৌশলী এবং রাজনীতিবিদ, যিনি বর্তমানে ২৯ মার্চ ২০২৫ থেকে দ্বিতীয় সিরিয়ান অন্তর্বর্তীকালীন সরকারে জ্বালানি মন্ত্রী হিসেবে দায়িত্ব পালন করছেন। তিনি এর আগে আসাদ সরকারের পতনের পর গঠিত প্রথম অন্তর্বর্তীকালীন সরকারের ৭০তম এবং শেষ প্রধানমন্ত্রী হিসেবে দায়িত্ব পালন করেন।   প্রারম্ভিক জীবন এবং শিক্ষা  আল-বাশির ১৯৮৩ সালে ইদলিব গভর্নরেট-এর জাবাল আল-জাভিয়া অঞ্চলের মাশউন গ্রামে জন্মগ্রহণ করেন। তিনি ২০০৭ সালে আলেপ্পো বিশ্ববিদ্যালয় থেকে ইলেকট্রিক্যাল ইঞ্জিনিয়ারিং-এ স্নাতক সম্পন্ন করেন। ২০১১ সালের মধ্যে তিনি সিরিয়ান গ্যাস কোম্পানির গ্যাস প্ল্যান্টের প্রেসিশন ইন্সট্রুমেন্টস বিভাগের প্রধান ছিলেন। সিরীয় গৃহযুদ্ধ শুরু হওয়ার পর, তিনি আল-আমাল শিক্ষা ইনস্টিটিউটের পরিচালক হন, যা যুদ্ধবিধ্বস্ত শিশুদের শিক্ষার ব্যবস্থা করত। ২০২১ সালে তিনি ইদলিব বিশ্ববিদ্যালয় থেকে শরিয়া এবং আইনে স্নাতক ডিগ্রি অর্জন করেন এবং প্রশাসনিক সংগঠন ও প্রকল্প ব্যবস্থাপনায় সার্টিফিকেশন পান।   রাজনৈতিক জীবন  মন্ত্রী হিসেবে নিয়োগ পাওয়ার আগে, আল-বাশির স্বাধীন সরকারের ওয়াকফ মন্ত্রণালয়ে দুই বছর ছয় মাস ইসলামী শিক্ষার পরিচালক হিসেবে দায়িত্ব পালন করেন। পরবর্তীতে, তিনি উন্নয়ন ও মানবিক বিষয়ক মন্ত্রণালয়ে উপ-পরিচালক এবং পরে অ্যাসোসিয়েশন বিষয়ক পরিচালক হিসেবে দায়িত্ব পালন করেন।  ২০২২ থেকে ২০২৩ সালের মধ্যে, আল-বাশির আলি কেদার মন্ত্রিসভায় উন্নয়ন ও মানবিক বিষয়ক মন্ত্রী হিসেবে দায়িত্ব পালন করেন।  ২০২৪ সালের জানুয়ারিতে, স্বাধীন সরকারের শুরা পরিষদ আল-বাশিরকে প্রধানমন্ত্রী হিসেবে নির্বাচিত করে। তার নির্বাচনী পরিকল্পনার মূল বিষয় ছিল ই-গভর্নমেন্ট এবং সরকারের স্বয়ংক্রিয়করণ। তার প্রশাসন রিয়েল এস্টেট ফি কমিয়েছে, পরিকল্পনা সংক্রান্ত নিয়মাবলী শিথিল করেছে, এবং ইদলিব শহরের জোনিং পরিকল্পনা সম্প্রসারণের জন্য পরামর্শ কার্যক্রম শুরু করেছে।  ২০২৪ সালের ৫ মার্চ, ইদলিবে হায়াত তাহরির আল-শাম বিরোধী বিক্ষোভ এবং রমজান শুরুর প্রেক্ষাপটে, আল-বাশির একটি আদেশে স্বাক্ষর করেন, যেখানে গুরুতর অপরাধে দোষী সাব্যস্ত না হওয়া বন্দিদের জন্য সাধারণ ক্ষমার ঘোষণা দেওয়া হয়।  ২০২৪ সালের নভেম্বরের শেষ দিকে, হায়াত তাহরির আল-শাম এবং অন্যান্য বিরোধী দলসমূহ উত্তর-পশ্চিম সিরিয়া অভিযান শুরু করে। এই অভিযানের ফলে আলেপ্পো দখল হয় এবং স্বাধীন সরকারের নিয়ন্ত্রিত এলাকা উল্লেখযোগ্যভাবে বৃদ্ধি পায়। এক সংবাদ সম্মেলনে আল-বাশির জানান, এই অভিযান সিরীয় সরকারি বাহিনীর বেসামরিক লোকদের ওপর হামলার জবাবে চালানো হয়েছে। তিনি আরও দাবি করেন যে, এই হামলাগুলোর ফলে "হাজার হাজার" বেসামরিক লোক তাদের বাড়িঘর ছেড়ে পালাতে বাধ্য হয়েছে।  ২০২৪ সালের ৪ ডিসেম্বর, আল-বাশির আলেপ্পো সফর করেন। সেখানে তিনি সরকারি কার্যালয় পুনরায় চালু করার তদারকি করেন এবং আগের সরকারের কর্মচারীদের প্রশংসা করেন, যারা কাজে ফিরে এসেছিলেন।  ২০২৪ সালের ৯ ডিসেম্বর, আসাদ সরকার পতনের পর, আল-বাশিরকে একটি অন্তর্বর্তী সরকার গঠনের দায়িত্ব দেওয়া হয়। তিনি হায়াত তাহরির আল-শাম নেতা আবু মোহাম্মদ আল-জুলানি এবং বিদায়ী সিরীয় প্রধানমন্ত্রী মোহাম্মদ গাজি আল-জালালির সঙ্গে বৈঠক করেন ক্ষমতা হস্তান্তরের প্রক্রিয়া সমন্বয় করার জন্য। ১০ ডিসেম্বর ২০২৪ এ তিনি অন্তর্বর্তী সরকারের প্রধানমন্ত্রী হিসেবে দায়িত্বভার গ্রহণ করেন। ১ মার্চ ২০২৫ পর্যন্ত তিনি এ দায়িত্ব পালন করবেন।   তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর সিরীয় রাজনীতিবিদ